MÄRTRITE HÄÄL
MÄRTER: 1. Usu pärast kannatav inimene 2. Inimene, kes sureb usu eest
Tänapäevalgi kiusatakse kristlasi taga
Väärkoheldakse
Vangistatakse
Piinatakse
Iga päev
"Pidage meeles vange,
nagu te oleksite kaasvangid ja kurja kannatajaid,
sest ka teie olete alles maises ihus." Heebrealastele 13:3
Jumal juhtis juudi taustaga Cesari
Põhja-Aafrikas asuvasse Melillasse ja Marokosse,
et jõuda Jeesuse armastusega sealsete moslemiteni.
Nii on ta juba aastaid teinud seda olulist eesliini misjonitööd,
kogedes seetõttu ka palju vastuseisu ja tagakiusu,
aga samas ka võimast Jumala ligiolu,
kui suurel hulgal inimesi on saanud kristlaseks.
Nii jagabki Cesar tänases saates värskeid lugusid sellest eesliini tööst.
Vestluses osaleb ka
Märtrite Hääle tegevjuht Hannu Lahtinen.
Mina aga olen Sari Palomäki.
Tere tulemast vaatama saadet "Märtrite hääl"!
Tere taas, vend Cesar! - Tere sulle ka!
Ja tere ka Hannu! - Tere sullegi, Sari!
Nii tore, et olete mõlemad siin saates!
Kuulsime eelmises saates sellest, kuidas sa, Cesar, leidsid Jeesuse.
Täna aga räägime siis sellest, millega sa praegu tegeled.
Jumal juhtis sind Melillasse.
Räägi palun, mis koht see Melilla on ja kus see asub?
Tegu on Hispaania enklaaviga Marokos.
Selle pindala on 12 ruutkilomeetrit
ehk see on väga väike ala, mis on piiratud taradega
ja kuulub Euroopale.
See kuulub Euroopale - Aga asub Maroko territooriumil.
Nii et väga strateegiline paik?
Olen külastanud erinevaid maailma paiku,
aga usun, et Melilla on evangeeliumi osas
üks strateegilisemaid paiku üldse.
Sest kogu Põhja-Aafrika kontinenti arvesse võttes
on seal ainsana vabadus kuulutada Jeesusest.
Hannu, sa oled ka mitmeid kordi Melillat külastanud?
Vastab tõele.
Millised on su kogemused selle linnaga?
Olles ise elanud pea 20 aastat moslemite seas,
neile evangeeliumi kuulutades,
olen vend Cesariga enam kui nõus, et tegu on vägagi strateegilise kohaga.
Seal elavad moslemid,
kes muidu seisavad evangeeliumile vastu,
aga Melillas on selle jagamine lubatud.
Keset Põhja-Aafrikat, mis muidu on nii pimedusega löödud.
Nii et jaa - mulle meeldib see koht.
Te kaks kohtusite juba mitmeid aastaid tagasi.
Rääkige lähemalt, millal see juhtus?
Jaa, mul oli eesõigus kohata vend Hannut
ühel konverentsil Madridis, kuhu meid oli kutsutud kõnelema.
See oli vist 2008. aastal.
Hannu jagas kõigest Etioopias toimuvast
ja mina Melillas toimuvast.
Meil tekkis väga hea klapp
ja peale seda on meil olnud väga tore sõprus.
Tahaksid sa lisada midagi, Hannu?
Jaa, mäletan igavesti oma esimest reisi Melillasse.
Käisin seal koos ühe teise misjonäri - Jaakko Sopaneniga.
Cesaril oli seal tol ajal üks suur telk püsti. - Oli tõesti.
Mäletan seda pühapäevast teenistust, kuhu Cesar mind kõnelema kutsus
ja ma rääkisin teemal: "Ära karda!"
Meie, kes me teenime tagakiusatud kristlasi,
on ülimalt oluline mitte karta,
kui jagame rasketes piirkondades evangeeliumi.
Samal ajal, kui ma kõnelesin, loopisid moslemid seda telki kividega.
Ühtlasi mäletan väga häid vestlusi.
Ühtlasi ei suutnud ma uskuda oma silmi,
kui ühele evangeelsele teenistusele kogunes telgitäis moslemeid.
Kõnelesin tol ajal veel üsna soravalt araabia keelt,
nii et nägin, kuidas inimesed olid väga vastuvõtlikud evangeeliumile
See kõik on väga huvitav.
Kuid Cesar, räägi lähemalt, mida sa seal täpsemalt teed?
Milles su sealne töö seisneb?
Enamus inimesi, kes seal elavad, on amasekid.
Usun, et paljudel neist on juudi juured
ja seetõttu on nad ka veidi enam avatud evangeeliumile.
Nii olen püüdnud neid alates ajast, mil sinna läksin,
lihtsalt armastada ja teenida
ja rääkida neile, kuidas omada suurimat aaret elus,
kelleks on Jeesus Kristus.
Nii et nad on avatud evangeeliumile?
Osad vähemalt? - Osad on avatud.
Samas enamus siiski ei tea, kes Jeesus on,
nii et peame lihtsalt teavitama neid ja näitama neile Jumala armastust.
Rääkisid amasekidest...
Amasekid ehk berberid.
Kas nad on usu poolest moslemid? - Jah.
Enamus sealsetest inimestest on moslemid.
Nad ei tea oma juuri,
aga nagu ka esimeses saates räägitud,
siis paljud juudid, kes lahkusid Hispaaniast,
läksid Melillasse, kus on endiselt alles 6 sünagoogi
ja kus on üsna tugev juutide esindatus.
Ja neid läks ka mujale Põhja-Aafrikasse.
Jumal on taas sirutumas nende poole,
sest seal on väga paljud, kes on tegelikult juudid.
Need inimesed on aga muutunud
ega tea palju Jeesusest, kes on nende ainus Päästja.
Teil on seal oma kogudus.
Kogunete te endiselt telgis või mõnes hoones?
Seal on palju asju toimumas.
Meil on nii suur kui väike telk.
Meil oli ka üks tohutult suur hoone, otsekui taevast saadetuna.
See ehitati valmis 3-nädalaga ja see oli tõeliselt suur - 320 m2.
Valitsus aga keelas meil seal kogunemise,
mistõttu pidime kogunema ühes suures laohoones.
Nii palju on muutunud.
Te ka ristite inimes? - Jaa, pidevalt.
Alles möödunud nädalal oli mitu ristitavat,
kes tahavad järgida Jeesust.
Mõeldes Melilla asukohale,
siis see asub Maroko territooriumil,
olles samas osa Euroopast? - Just.
Paljud püüavad ka Melilla kaudu Euroopasse pääseda.
Selle aja jooksul, mis ma olen seal olnud,
on sajad ja tuhanded inimesed sealt läbi käinud
liikudes edasi Euroopasse.
Erinevatest Aafrika riikidest nagu Alžeeriast, Marokost jne.
Neil inimestel on väga palju vajadusi?
Kuidas te neid täidate?
Nad on Melillasse saabudes sisuliselt alasti.
Nende nahk on marraskil ja lööbes ehk nad on ka haiged.
Nendega kohtudes me toidame neid
ja anname neile riideid ning hügieenitarbeid.
Jagame nendega nii Jumala Sõna kui armastust.
Paljud võtavad ka Jumala vastu.
Nad saavad ka ristitud ja lähevad siis kuhugile mujale.
Osadest neist saavad pastorid.
Teistest tublid erialaspetsialistid, tudengid või profijalgpallurid.
Paljud noored aga on ka mööda Euroopat laiali,
mis on väga huvitav.
Hannu, sa oled ka mitmeid kordi Melillas käinud
ja nende inimestega kohtunud.
Mida sul on nende kohta öelda
ja kuidas me siinsete kristlastena saaksime nende eest paluda?
Olen näinud, kuidas inimesed tulevad ikka ja jälle tagasi
ja milline austus neil on vend Cesari ja ta meeskonna vastu.
Jah, seal on ka inimesi, kes teevad nende elu väga raskeks,
seistes vastu nende tegevusele ja neid taga kiusates.
Aga igakord, kui olen seal käinud,
seal on inimesi, kes soovivad, et nende eest palvetataks.
Moslemid, kes paluvad, et nende eest palvetataks.
Nad kogevad Jumala ligiolu ja palvevastuseid.
Nad usuvad sellesse ja see on väga liigutav.
Enne, kui 4 aastat tagasi Märtrite Hääles töötamist alustasin,
käisin peale mitmeid aastaid vend Cesaril külas.
Ühtlasi tahtsin temaga hüvasti jätta,
sest vahetasin ju misjoniorganisatsiooni.
Jättes Cesariga hüvasti ja öeldes, et me ühine teenimisaeg on läbi,
ei saanud ma kuidagi lahti tundest, et Jumal ütleb: "Sina ei lõpeta seda.
Tahan endiselt olla osa sellest ja tahan, et sina oleksid osa sellest."
Nii oleme tundnud suurt rahu koostöö jätkamise osas,
pidades Cesarit oma eesliini töötajaks nagu neid on paljusid teisigi,
kes jagavad evangeeliumi paljudele. Nagu neile amasekidelegi.
Nad ju tegelikult ei tea, kes Jeesus on,
mistõttu te olete esimesed,
kes räägivad neile päästest ja igavesest elust.
Seda sageli ka tagakiusu saatel.
Vaadates seda kaarti te selja taga,
siis Põhja-Aafrika on märgistatud seal musta värviga.
See tähendab,
et see on kristlaste jaoks kõige raskem paik üldse.
Nii et te asute väga raskes kohas.
Millist vastuseisu oled nii sa ise kui te kogudus kogenud?
Jah, me oleme raskes kohas,
aga me kogudus asub linna kõige raskemas kohas üldse.
Tegu on väga radikaalse naabruskonnaga.
Kogesime nende poolt 12 aasta jooksul mitmeid rünnakuid.
Oli aegu, kus kui me kuulutasime Jumala Sõna,
nad loopisid meid kivide- ja pudelitega.
Nad süütasid lõkkeid me ukse ees ja põletasid puid maha.
Nad rüüstasid me autosid, kui meid parasjagu kohal polnud.
Nad rüüstasid ja röövisid ka me maja, võttes kogudusest, mis võtta andis.
Me istusime maja katusel ja nad loopisid meid klaaspudelitega,
nii et kõik oli kive ja klaasikilde täis.
Meid loobiti kõikvõimalikuga.
Meid loobiti ülistuse ajal nö kodus valmistatud pommidega -
asjadega, mis plahvatasid.
Seda ju ka laste ja vanemate inimeste lähedal.
Kõik see kestis vahet pidamata 12 aastat.
Sageli ähvardati meid tappagi.
Kuid ma ütlesin neile ikka: "Ma armastan teid.
Ma armastan teid."
Kui aga koroonapandeemia algas, läks neil väga raskeks.
Neil polnud süüa ega midagi.
Nii hakkasime toitma kogu oma naabruskonna rahvast,
lisades igale toidukotile ka Piibli ja paludes inimeste eest.
Ja siis sündis suur ime.
Melilla TV tuli sellest naabruskonnast dokumentaalfilmi tegema.
Rahvas nurises ja ütles, et igaks 4-aastaks valitud poliitikud
pole neid mitte kunagi aidanud.
Ainus abi, mida nad on saanud,
on nurga peal asuvast evangeelsest kogudusest.
- Halleluuja!
Nii et oleme olnud neile majakaks nagu nad meid kutsuvad.
Oleme lihtsalt armastanud neid
ja paljud on tulnud ka meie juurde nõustamisele
ja paljude elud on muudetud.
Seal oli suurel hulgal väga, väga halva käitumisega noori,
kes omasid relvi ja puha...
Mind püüti näiteks magamise ajal mitmeid kordi röövida.
Täna võin magada või uks lahti ja kõik on palju rahulikum,
sest Jumala armastus katab ja kaitseb kõike.
Nii tahan öelda kõigile, mida Jeesus ütles -
armastage oma vaenlasi
ja õnnistage neid, kes teid taga kiusavad.
Seda tehes kannab Jumal hoolt kõige ülejäänu eest.
Nii on kõige olulisem see, et teeksime seda,
mida Jumal on meid oma Sõnas käskinud.
Armastus võidab kõik.
Kättemaks, vihkamine ja tülid pole meie teema,
sest me ei ela enam Vana Testamendi kohaselt,
kus kehtis reegel "silm silma vastu".
Ei. Jeesus ütles: "Armastage neid, kes teid taga kiusavad."
Usun, et vastus paljude nende jaoks, kes ei tunne veel Jeesust Kristust,
on just armastus.
Sest kui me jagame Jeesuse armastust,
muutub kõik
ja meiega saab ka kõik olema hästi.
Nii võin ka öelda, et olen küll täna siin,
aga saan peagi naaseda rõõmuga tagasi sinna.
Võrratu õpetus!
Me tõesti peame armastama oma vaenlasi
ja siis ilmub ka Jeesus sinna.
Tean, et paljudele soomlastele meeldib te koht seal
ja nad on käinud abiks nii teile kui neile inimestele.
Jaa, sajad ja sajad soomlased on olnud täiega kaasas selles loos.
Sellest ajast saati, mis ma olen seal olnud,
on olnud palju toredaid inimesi, kes aitavad ja toetavad,
aga Soome misjonärid on kõige kõvemad töötegijad.
Nad ei räägi väga palju, aga viivad alati kõik alustatu lõpule.
Nad on aidanud meid nii palju, et see on olnud tõeline õnnistus.
Nii nagu on olnud ka õnnistus tunda vend Hannut,
kes on olnud sillaks meie ja Soome vahel.
Tänu Hannule me ka teame, kui palju nad on saanud meid aidata.
Soomlased on väga andekad ja mitmekülgsed igas mõttes.
Me koguduses on olnud Soome misjonäre
alates 3-kuu vanusest, kuni 90-aastaseni välja.
See on Soome kristlaste jaoks võrratu paik,
kus teeninda misjonipõllul Jumalat.
Kasvõi lühikest aega - 1-2 nädalat või ka kuu aega.
Seda ka sellises kontekstis nagu Cesar just rääkis.
Tegu on väga hea võimalusega, kus kaasa aidata
ja seal leidub igaühe jaoks midagi.
Meile tuleb peagi külla üks 74-aastane soomlanna,
kellel on väga eriline tunnistus.
Ta oli ratastoolis.
Jumal kasutas mind selle naise puhul ja käskis mul panna käed ta peale,
mispeale ta tõusis ratastoolist püsti ja hakkas käima.
Täna ta käib vabalt ringi ja soovib väga teenida,
nii et ta saab teenima Jeesust Melillas.
Imeline!
Märtrite Hääl toetab seda eesliini tööd,
sest see on meie jaoks väga oluline
toetada eesliini tööd erimaades ja linnades.
Hannu, räägi sellest palun lähemalt.
Paljudes maades nagu Hiina, Pakistan,
Nigeeria, kus võimutseb terrorirühmitus Boko Haram
ja mitmetes muudes maades meil on inimesi,
keda ma kutsume eesliini evangelistideks
või eesliini töötajateks.
Need on inimesed, kes lähevad kõige raskematesse paikadesse,
kus Jeesust veel ei tunta.
Nad viivad sinna Jeesust
ja Jumala armastust, valgust ning Jumalariiki.
Neis paikades on rohkelt vastuseisu ja tagakiusu.
Osa neid kristlasi on isegi tapetud.
Kuulsime just vahetult enne selle saate algust
kristlastest, kes kogesid väärkohtlemist.
Tegu on meestega Pakistanis, keda oleme aidanud
ja kes on hetkel haiglas.
Nii aitame neil praegu ellu jääda ja seejärel ühte uude kohta minna.
See on see eesliinitöö
ja Cesar on üks me eesliini töötajatest.
Nii tahame toetada nii teda kui ta meeskonda.
Melillas elavatel inimestel pole mingit sissetulekut, ega ju?
Mitte kellelgi.
Seal on terve põlvkond inimesi, kes pole kunagi tööl käinud.
Nii et tegu on väga, väga vaeste inimestega.
Nii jagame neile toidupakke, kuna neil pole midagi süüa.
Nii katame Märtrite Hääle abiga paljud nende vajadused,
olles neile õnnistuseks.
Seal on ikka tohutult palju vajadusi ja nad on tõeliselt näljas,
aga tänu saadavale abile saame neid ka õnnistada.
Sadu perekondi.
Kuid küsimus pole vaid nende hädasolijate aitamises,
mida ka teeme,
aga kuna Cesar kuulutab seal ka evangeeliumi,
siis Piibel ütleb väga selgelt,
et Jumala Sõna kuulutajad peavad saama ka tasu selle eest.
Lisaks omama veel ressursse,
et maksa üüripinna ja muude kulude eest,
et nad saaks jätkata selle evangeelse tööga.
Sest sealsetel inimestel pole võimalik annetada kogudusele,
kuna neil lihtsalt pole raha.
Kui neil pole midagi, pole neil ka midagi anda.
Nii tahame ka kaasata kõiki oma vaatajaid
palvetama eesliini töötajate ja nende perede/meeskondade eest.
Sest tegu on vaimse lahinguväljaga ja nähtamatu sõjaga,
kus saatan püüab peatada seda tegevust
igal võimalikul moel.
Nii et julgustame kõiki palvetama nende eest
ja ka toetama neid.
Ja miks ka mitte minema ja aitama neid,
saades sellest ühe erilise kogemuse.
- See on tõesti suur õnnistus.
Tean, et see töö Melillas on paljude soomlaste südames
ja nad ka palvetavad selle eest ning toetavad seda.
Mida sa tahaks neile öelda,
tuues ka välja mõned väga konkreetsed palvesoovid.
Mis te praegused vajadused on?
Esiteks, ma olen väga tänulik.
Jumal teab mu ülevoolavat tänu Soome ja soomlaste suhtes.
Te olete olnud tohutuks õnnistuseks me teenistusele
ja me oleme väga tänulikud, paludes Jumala õnnistusi ka teie üle.
Nii tervise vallas kui muudes olukordades.
Kuid siinkohal tahaks paluda, et te paluks me üle jumalikku kaitset,
sest aja möödudes muutub kõik üha pimedamaks
ja me vajame veelgi enam Jeesuse valgust,
aga ka Tema jumalikku kaitset kõikvõimalike kurjuse jõudude eest,
mis püüavad kahjustada Jumala tööd.
Nii et aitäh te eestpalvete eest, aga ka Märtrite Hääle toetamise eest,
kelle abi on meile suureks õnnistuseks.
Nii et see on olnud suureks palvevastuseks.
Samas palub Jeesus teie eest.
Ta on hea ja tahab teid rikkalikult õnnistada,
mistõttu aitäh, et olete olnud me kõrval,
toetades seda rasket tööd, mida teeme.
Aitäh jagamast!
Nii et hoiame siis jätkuvalt meeles
seda strateegiliselt olulist Melilla linna,
aga ka eesliinitöötajaid eripaigus,
kes tõesti vajavad me tuge ja palveid.
Aitäh, kui olete juba toetanud seda tööd!
Kui tahate näha ka me esimest intervjuud Cesariga,
siis see on leitav TV7 arhiivist, Märtrite hääl 257. osa.
Cesar räägib seal oma väga huvitavast taustast
ja sellest, kuidas Jumal on teda imeliselt juhtinud,
nii et ta võib täna Põhja-Aafrikas
võita armastuse kaudu moslemeid Jeesusele.
Mul on siin üks soomekeelne raamat "Ta kutsus mind",
mis räägib kristlaseks olemisest moslemite maailmas.
Seal raamatus on ka uskumatu lugu Hannu kinnipidamisest Lähis-Idas
ja sellest, mis siis edasi sai.
Raamatus on lugusid mitmetest maadest -
sh Põhja-Aafrikast ja berberite aladelt.
Raamat on müügil me netipoes www.marttyyrienaani.fi/kauppa
Nii et, kui teil seda veel pole, ostke see endale
ja leidke innustust sellest nii olulisest tööst.
Lisaks on võimalik tellida endale Märtrite Hääle tasuta ajakiri
www.marttyyrienaani.fi
See annab väga hea ülevaate sellest, mis toimub kristlastega üle maailma.
Seal on uudiseid me eesliini evangelistidest
ja ka palju palvesoove, mida tasub igal juhul paluda.
See on ülimalt oluline.
Meil ongi seal lausa nii palve- kui tänunimekirjad,
sest on konkreetsed palvesoovid, mille pärast paluda
ja mis sageli muutuvad peagi tänupalveteks.
Oleme seda tõesti Märtrite Hääle olulises töös näinud.
Kuid suur tänu vend Cesar, et olid täna meiega
ja suur tänu sullegi, Hannu!
Õnnistusi teilegi, head vaatajad
ja näeme juba järgmises Märtrite Hääle saates!
Tõlge: Anne-Ly Raukas